hotchpotch/miracl-hf-unified huggingface dataset:
Hugh Christopher Budd
Hugh Christopher Budd (s. 27. toukokuuta 1937 Romford) on brittiläinen roomalaiskatolinen piispa. Hänet vihittiin papiksi Brentwoodin hiippakuntaan 8. heinäkuuta 1962 ja nimitettiin Plymouthin hiippakunnan johtoon 19. marraskuuta 1985. Piispaksi vihkiminen seurasi 15. tammikuuta 1986. Pääkonsekraattorina toimi Cyril Edward Restieaux, jota avustivat Michael George Bowen ja Thomas McMahon.
Restieaux oli Buddin edeltäjä Plymouthin piispana.
Budd jäi eläkkeelle 9. marraskuuta 2013.
Thomas McMahon (piispa)
Thomas McMahon (s. 17. kesäkuuta 1936 Dorking) on brittiläinen roomalaiskatolinen piispa. Hänet vihittiin papiksi Brentwoodin hiippakuntaan 29. marraskuuta 1959 ja nimitettiin saman hiippakunnan johtoon 16. kesäkuuta 1980. Piispaksi vihkiminen seurasi 17. heinäkuuta. Pääkonsekraattorina toimi George Basil Hume, jota avustivat Patrick Joseph Casey ja Geoffrey Burke.
Thomas McMahon
Thomas McMahon on ollut seuraavien henkilöiden nimenä:
Peter Loy Chong
Peter Loy Chong (s. 30. tammikuuta 1961 Natovi, Tailevu) on fidžiläinen roomalaiskatolinen arkkipiispa. Hänet vihki papiksi Suvan arkkihiippakuntaan Petero Mataca 11. tammikuuta 1992. Hänet nimitettiin 19. joulukuuta 2012 uudeksi Suvan arkkipiispaksi Matacan jäädessä eläkkeelle. Piispaksi vihkiminen seurasi 8. kesäkuuta 2013. Pääkonsekraattorina toimi Mataca, jota avustivat John Atcherley Dew ja Soane Patita Paini Mafi.
Soane Patita Paini Mafi
Soane Patita Paini Mafi (s. 19. joulukuuta 1961 Nukuʻalofa) on tongalainen roomalaiskatolinen piispa. Hänet vihki papiksi Tongan hiippakuntaan Patelisio Punou-Ki-Hihifo Finau 29. kesäkuuta 1991. Hänet nimitettiin Tongan koadjuuttoripiispaksi 28. kesäkuuta 2007, ja piispaksi vihkiminen seurasi 4. lokakuuta. Pääkonsekraattorina toimi Soane Lilo Foliaki, jota avustivat Alapati Lui Mataeliga ja Petero Mataca.
18. huhtikuuta 2008 Mafista tuli Tongan piispa. Hänen edeltäjänsä oli Foliaki.
Walter Allison Hurley
Walter Allison Hurley (s. 30. toukokuuta 1937 Fredericton, Kanada) on Michiganin osavaltiossa toiminut yhdysvaltalainen roomalaiskatolinen piispa. Hänet vihki papiksi Detroitin arkkihiippakuntaan John Francis Dearden 5. kesäkuuta 1965. Hänet nimitettiin Detroitin vihkipiispaksi sekä Chunavian titulaaripiispaksi 7. heinäkuuta 2003, ja piispaksi vihkiminen seurasi 12. elokuuta. Pääkonsekraattorina toimi Adam Joseph Maida, jota avustivat Edmund Casimir Szoka ja Walter Joseph Schoenherr.
21. kesäkuuta 2005 Hurley sai nimityksen Grand Rapidsin piispaksi, jonka virkaan hänet asetettiin 4. elokuuta. Hän jäi eläkkeelle 18. huhtikuuta 2013.
Robert John Rose
Robert John Rose (s. 28. helmikuuta 1930 Grand Rapids, Michigan) on yhdysvaltalainen roomalaiskatolinen piispa. Hänet vihittiin papiksi Grand Rapidsin hiippakuntaan 21. joulukuuta 1955 ja nimitettiin Gaylordin hiippakunnan johtoon 13. lokakuuta 1981. Piispaksi vihkiminen seurasi 6. joulukuuta. Pääkonsekraattorina toimi Edmund Casimir Szoka, jota avustivat Joseph Matthew Breitenbeck ja Joseph Crescent McKinney.
Rose sai 24. kesäkuuta 1989 nimityksen Grand Rapidsin piispaksi, ja hänet asetettiin tähän virkaan 30. elokuuta. Hän erosi tehtävistään 13. lokakuuta 2003.
John Francis Kinney
John Francis Kinney (s. 11. kesäkuuta 1937 Oelwein, Iowa) on yhdysvaltalainen roomalaiskatolinen piispa. Hänet vihittiin papiksi minnesotalaiseen Saint Paulin arkkihiippakuntaan (sittemmin Saint Paul and Minneapolis) 2. helmikuuta 1963. Hänet nimitettiin Saint Paul and Minneapolisin vihkipiispaksi sekä Caprulaen titulaaripiispaksi 9. marraskuuta 1976, ja piispaksi vihkiminen seurasi 25. tammikuuta 1977. Pääkonsekraattorina toimi John Robert Roach, jota avustivat Leo Binz ja James Richard Ham.
Kinney nimitettiin Bismarckin piispaksi Pohjois-Dakotaan 28. kesäkuuta 1982 ja asetettiin virkaan 23. elokuuta. Hän sai 9. toukokuuta 1995 uuden nimityksen Saint Cloudin piispaksi Minnesotaan, ja hänet asetettiin tähän virkaan 6. heinäkuuta.
Kevin Michael Britt
Kevin Michael Britt (19. marraskuuta 1944 Detroit – 15. toukokuuta 2004) oli Michiganin osavaltiossa toiminut yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 28. kesäkuuta 1970 ja nimitettiin Detroitin vihkipiispaksi sekä Oescuksen titulaaripiispaksi 23. marraskuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi Adam Joseph Maida, jota avustivat Dale Joseph Melczek ja Walter Joseph Schoenherr.
Britt sai 10. joulukuuta 2002 nimityksen Grand Rapidsin koadjuuttoripiispaksi, joksi hänet asetettiin 12. helmikuuta 2003. Hänestä tuli 13. lokakuuta 2003 Grand Rapidsin piispa.
Toukokuun alussa 2004 Britt matkusti muiden Michiganin ja Ohion piispojen kanssa Roomaan raportoimaan hiippakuntien tilasta. Piispat tapasivat paavi Johannes Paavali II:n 6. toukokuuta. Viimeisinä päivinä ennen kuolemaansa Britt luopui sovituista menoistaan huonovointisuuden takia. Hänet löydettiin aamulla 16. toukokuuta kotoaan kuolleena. Hän oli ilmeisesti kuollut nukkuessaan.
Innocent Hilarion Lotocky
Innocent Hilarion Lotocky (3. marraskuuta 1915 – 4. heinäkuuta 2013) oli Ukrainan kreikkalaiskatolisen kirkon ukrainalaissyntyinen piispa. Hänet vihittiin Pyhän Josafatin sääntökunnan papiksi 24. marraskuuta 1940 ja nimitettiin Saint Nicholas of Chicagon eparkian johtoon Yhdysvaltain Illinoisiin 22. joulukuuta 1980. Piispaksi vihkiminen seurasi 1. maaliskuuta 1981. Pääkonsekraattorina toimi Josyf Ivanovycè Slipyj, jota avustivat Basil Harry Losten ja Nilus Nicholas Savaryn.
Lotocky jäi eläkkeelle 2. heinäkuuta 1993.
Esther Williams
Esther Jane Williams (8. elokuuta 1921 Inglewood, Kalifornia – 6. kesäkuuta 2013 Beverly Hills, Los Angeles, Kalifornia) oli yhdysvaltalainen kilpauimari ja elokuvanäyttelijä.
Williams oli lahjakas uimari jo kuudentoista ikäisenä, ja hänen nimissään oli silloiset maailmanennätykset sadan metrin vapaauinnissa sekä 880 jaardin (noin 800 metriä) viestiuinnissa. Hänen osallistumisensa olympialaisiin 1940 Helsingissä peruuntui, kun kisat peruttiin toisen maailmansodan takia.
Williamsin elokuvaura alkoi 1940-luvun alussa, kun MGM:n kykyjenetsijä ”löysi” tavaratalossa työskennelleen Williamsin. Ura päättyi 1960-luvun alussa Williamsin vetäydyttyä alalta. Häntä varten kehiteltiin oma ”vesimusikaalit” -tyylilaji. Williamsin lempinimi "Merenneito" juontui hänen kilpaurheiluharrastuksestaan sekä hänen kyvystään olla veden alla harvinaisen pitkiä aikoja. Vaikkakin Williamsin elokuvat olivat pääosin menestyksekkäitä, hänen näyttelijäntaitojaan pidetään varsin vaatimattomina. Williams itsekin jakoi tämän mielipiteen.
Williams oli naimisissa neljästi. Liitto Leonard Kovnerin kanssa kesti neljä vuotta, päättyen eroon 1944. Seuraava liitto siunattiin jo seuraavana vuonna, ja se kesti yli 13 vuotta, päättyen jälleen eroon. Tästä liitosta näyttelijä-laulaja Ben Gagen kanssa syntyivät kaikki Williamsin kolme lasta – Benjamin, Kimball ja Susan. Kolmas liitto Fernando Lamasin kanssa kesti vuodet 1969–1982, päättyen Lamasin kuolemaan. Viimeiseksi jäänyt liitto Edward Bellin kanssa alkoi vuonna 1994 ja päättyi Williamsin kuolemaan.
Basil Harry Losten
Basil Harry Losten (s. 11. toukokuuta 1930 Chesapeake City, Maryland) on yhdysvaltalainen Ukrainan kreikkalaiskatolisen kirkon piispa. Hänet vihki papiksi Constantine Bohacevskyj 10. kesäkuuta 1957, ja hänet nimitettiin Philadelphian arkkieparkian vihkipiispaksi sekä Arcadiopolis in Asian titulaaripiispaksi 15. maaliskuuta 1971. Piispaksi vihkiminen seurasi 25. toukokuuta. Pääkonsekraattorina toimi Ambrozij Andrew Senyshyn, jota avustivat Jaroslav Gabro ja Michael Joseph Dudick.
20. syyskuuta 1977 Losten sai nimityksen Stamfordin piispaksi, jonka virkaan hänet asetettiin 7. joulukuuta. Hän jäi eläkkeelle 3. tammikuuta 2006.
Erzsébet Gulyás
Erzsébet Gulyás-Köteles (s. 3. marraskuuta 1924 Budapest) on unkarilainen entinen voimistelija ja moninkertainen olympiamitalisti. Hän sai vuoden 1948 kesäolympialaisissa Lontoossa hopeaa joukkuevoimistelussa. Helsingin kesäolympialaisissa 1952 hän sai hopeaa joukkuevoimistelussa ja pronssia yhteisvoimistelussa. Vuoden 1956 kesäolympialaisissa Melbournessa Gulyás voitti yhteisvoimistelussa kultaa ja sai joukkuevoimistelussa hopeaa.
Belarusbank
Belarusbank (, ) on Valko-Venäjän suurin ja laajimmalle levinnyt pankki. Pankin kotipaikka on Minskissä. Pankin henkilöstöön kuului vuonna 2012 noin 23 000 työntekijää.
Vuoden 2013 alussa pankilla oli Valko-Venäjällä kaikkiaan 1 778 toimipistettä, joista kaupungeissa sijaitsi 48 % ja maaseudulla 52 %.
Natalia Kot
Natalia Kot ("Wala"; s. 29. kesäkuuta 1938 Bytków) on puolalainen entinen voimistelija, Euroopan-mestari ja olympiamitalisti. Vuoden 1956 kesäolympialaisissa Melbournessa hän oli mukana saamassa pronssia yhteisvoimistelussa. Samoissa kisoissa hän lisäksi jäi esimerkiksi moniottelussa yksilönä yhdeksänneksi ja joukkuevoimistelussa neljänneksi.
Kot osallistui myös Rooman vuoden 1960 kesäolympialaisiin, mutta jäi mitaleitta. Hän jäi moniottelun yksilökilpailussa 12. sijalle ja joukkuevoimistelussa viidenneksi. Hän meni naimisiin mäkihyppääjä Piotr Walan kanssa.
Naisten telinevoimistelun Euroopan-mestaruuskilpailuissa Kot voitti moniottelussa yksilönä kultaa Krakovassa 1959.
Masami Kubota
Masami Kubota (; s. 6. joulukuuta 1931 Osakan prefektuuri) on japanilainen entinen voimistelija ja kolminkertainen olympiamitalisti. Hän sai vuoden 1956 kesäolympialaisissa Melbournessa hopeaa sekä joukkuevoimistelussa että nojapuissa ja lisäksi pronssia renkaissa.
Shinsaku Tsukawaki
Shinsaku Tsukawaki (; 3. tammikuuta 1931 Ōmuta, Fukuokan prefektuuri – 15. syyskuuta 1993) oli japanilainen voimistelija ja olympiamitalisti. Hän kilpaili vuoden 1956 kesäolympialaisissa Melbournessa ja oli siellä mukana saamassa hopeaa joukkuevoimistelussa. Lisäksi hän osallistui samoissa kisoissa yksilökilpailuihin ja jäi esimerkiksi moniottelussa 12. sijalle.
Pressburger
Preßburger, Pressburger, Preszburger, Presburger (cog. , , ):
Viuhkahaukka
Viuhkahaukka ("Urotriorchis macrourus") on Accipitridae-heimoon "Urotriorchis"-sukuun kuuluva päiväpetolintu. Sitä tavataan keskisessä Afrikassa Angolassa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Gabonissa, Ghanassa, Guineassa, Liberiassa, Nigeriassa, Sierra Leonessa, Etelä-Sudanissa, Sudanissa, Togossa ja Ugandassa.
Sen elinpiiriä ovat subtrooppiset ja trooppiset alavat metsät.Sen määrän arvioidaan olevan pienenemässä elinalueiden hävittämisen vuoksi.
Haukan elinpiiriä ovat läntisen ja keskisen Afrikan sademetsät. Sen siipiväli on 81-90 cm ja kokonaispituus 56-65 cm, johon sisältyy 30-37 cm:n pituinen pyrstö. Naaraat ovat noin 15 prosenttia koiraita suurempia. Koska pyrstö on noin 56 prosenttia linnun kokonaispituudesta, laji on yhdessä raitasuohaukan kanssa petolinnuista pisin pyrstö suhteessa sen ruumiin pituuteen.
Viuhkahaukan ravintoa ovat lähinnä oravat ja pienet linnut, mutta se voi saalistaa myös kanoja metsän lähellä olevissa kylissä. Se tappaa saaliin katkaisemalla sen kaulan.
Sen lisääntymisaikaa on heinä-elokuu, jolloin parit rakentavat pesän korkealle puuhun.
Autodistribution
AD on yritysketju, joka myy ja markkinoi auton varaosia, lisävarusteita, tarvikkeita sekä määräaikaishuolto- ja korjauspalveluita. Auto Distribution International -ketju (ADI) on Euroopan suurimpia riippumattomia varaosaketjuja. Suomessa AD Varaosamaailman ja Motonetin omistaja Broman Group oli vuonna 2007 suurin riippumaton varaosien vähittäiskauppias. Suomessa on yli kaksisataa AD-korjaamoa ja 34 varaosamyymälää.
Euroopanlaajuinen AD-ketju toimii 33 maassa. Siihen kuuluu on 2 000 AD-varaosamyymälää ja 4 000 AD-autokorjaamoa.
Lego City Undercover
Lego City Undercover on TT Fusionin kehittämä ja Nintendon julkaisema avoimeen pelimaailmaan sijoittuva toimintaseikkailupeli. Peli julkaistiin Wii U:lle maaliskuussa 2013. Pelille julkaistiin myös esiosa "" Nintendon 3DS-taskupelikonsolille.
22. marraskuuta 2016 Warner Bros. Interactive Entertainment kertoi pelistä julkaistavan remasteroidun version PS4:lle, Xbox Onelle, Nintendo Switchille, sekä PC:lle. Julkaisupäiväksi on ilmoitettu huhtikuun neljäs päivä vuonna 2017. Remasteroidun version traileri julkaistiin videopalvelu Youtubessa WB Gamesin virallisella Youtube-kanavalla 12. tammikuuta 2017.
Remasteroitu versio sisältää myös mahdollisuuden ainakin kahden pelaajan väliseen moninpeliin.
Pesäpallon suomensarja 1959
Pesäpallon suomensarja pelattiin viidennentoista kerran kaudella 1959. Sarja pelattiin neljässä lohkossa ja lohkovoittajat Kuopion Kelta-Mustat, Haminan Palloilijat, Vaasan Maila ja Muhoksen Urheilijat nousivat suoraan mestaruussarjaan kaudeksi 1960.
Itälohkossa pelasivat uusina joukkueina mestaruussarjasta pudonnut Keuruun Kisailijat sekä maakuntasarjasta nousseet Lievestuoreen Kisa, Etelä-Leppävirran Kiipperä ja Joensuun Maila-Pojat. 
Vaajakosken Terä luopui sarjasta kesken. Juankosken Kuohu säilytti sarjapaikkansa karsittuaan Karjalan Mailan kanssa 16. toukokuuta 1960. KarMa - Kuohu 2–15.
Etelälohkossa pelasi uusina joukkueina mestaruussarjasta pudonneet Haminan Palloilijat ja Katajanokan Haukat sekä maakuntasarjasta nousseet Kuusankosken Pallo-Puhti ja Järvenpään Palo.
Länsilohkossa pelasivat uusina mestaruussajasta pudonnut Seinäjoen Maila-Jussit sekä maakuntasarjasta nousseet Vimpelin Pesä-Veto, Lännen Pallo ja Kankaanpään Maila.
Pohjoislohkossa uusina joukkueina olivat nousijat Oulujoen Kiekko ja Sievin Sisu.
Englannin 1. divisioonan kausi 1889–1890
Kausi 1889-1890 oli The Football Leaguen toinen kausi. Mukana oli samat liigan kaksitoista perustajajäsentä kuin edellisellä kaudella. Liigan mestaruuden voitti Preston North End.
Kolme viimeistä uudelleenvalintaan.
The Football Leaguen vaaliprosessissa valittiin joukkueet seuraavalle kaudelle, mukana valinnassa olivat liigan kolme viimeistä joukkuetta. Äänestyksen tuloksena Burnley ja Notts County valittiin uudelleen liigaan. Sunderland valittiin Stoken tilalle. Stoke pelasi seuraavan kauden Football Alliancessa.
Mukana äänestyksessä olivat myös Bootle, Darwen, Grimsby, Newton Heath ja Sunderland Albion. Seurojen hakemukset liigaan hylättiin äänestyksen tuloksena.
Seisojatetrat
Seisojatetrat eli vanhemmalta nimeltään seisojakalat ("Anostomidae") on tetrakaloihin kuuluva heimo. Heimon lajeja tavataan makeista vesistä Keski- ja Etelä-Amerikasta. Eräitä heimon lajeja pidetään akvaariokaloina.
Seisojatetrojen heimoon kuuluu 12 sukua ja vähintään 137 lajia. Ruumiinrakenteeltaan heimon lajit ovat pitkänomaisia. Suu on pieni, ylä- ja alaleuassa on kummassakin kolme tai neljä hammasta. Selkä- ja peräevät ovat lyhyet ja pyrstöevä on haarautunut. Suomut ovat kookkaat. Monilla heimon kaloilla on rasvaevä. Kooltaan seisojatetralajit jäävät tyypillisesti noin 15 senttimetrin mittaisiksi, mutta suurimmat lajit voivat saavuttaa 40–80 senttimetrin pituuden. Väriltään ne ovat usein hopeanharmaita vaakaraidoin.
Seisojatetralajeja tavataan makeista subtrooppisista ja trooppisista vesistä Keski-Amerikan eteläosista ja lähes koko Etelä-Amerikasta Andeja lukuun ottamatta. Ne elävät niin joissa, puroissa kuin järvissäkin. Heimon kalat ovat pääosin kasvinsyöjiä ja syövät leviä, vesikasveja, siemeniä ja kuollutta biologista ainesta. Ne voivat syödä myös vesihyönteisiä. Seisojatetrat uivat ja ruokailevat tyypillisesti pystyasennossa pää alaspäin.
John Robert Roach
John Robert Roach (31. heinäkuuta 1921 Prior Lake – 11. heinäkuuta 2003) oli yhdysvaltalainen roomalaiskatolinen arkkipiispa. Hänet vihittiin 18. kesäkuuta 1946 papiksi Saint Paulin arkkihiippakuntaan (myöhemmin Saint Paul and Minneapolis). Roach sai 12. heinäkuuta 1971 nimitykset Saint Paul and Minneapolisin vihkipiispaksi sekä Cenaen titulaaripiispaksi, ja piispaksi vihkiminen seurasi 8. syyskuuta. Pääkonsekraattorina toimi Luigi Raimondi, jota avustivat Leo Binz ja Leo Christopher Byrne.
21. toukokuuta 1975 Roach nimitettiin Saint Paul and Minneapolisin arkkipiispaksi, jona hän toimi, kunnes jäi eläkkeelle 11. heinäkuuta 2003.
Roach joutui pidätetyksi rattijuopumuksesta helmikuussa 1985 osuttuaan autollaan alkoholin vaikutuksen alaisena kaupan seinään.
John Roach
John Roach on ollut seuraavien henkilöiden nimenä:
Kepler-37
Kepler-37 on G-tyypin pääsarjan tähti, joka sijaitsee Lyyran tähdistössä. Sitä kiertämästä on havaittu kolme eksoplaneettaa: Kepler-37b, Kepler-37c ja Kepler-37d. Planeetat kiertävät tähteä erittäin lähellä, uloin vain noin 0,21 AU:n päässä. Tähti on pitkälti Auringon kaltainen: sen säde ja massa ovat noin kolme neljäsosaa Auringon vastaavista, ja lämpötila vain noin 1000 astetta Aurinkoa viileämpi.
Tähteä lähin planeetta, Kepler-37b, on pienin tällä hetkellä tunnettu eksoplaneetta. Se on noin Kuun kokoinen ja muistuttanee olosuhteiltaan Merkuriusta.
Walter Joseph Schoenherr
Walter Joseph Schoenherr (28. helmikuuta 1920 Center Line – 27. huhtikuuta 2007) oli yhdysvaltalainen roomalaiskatolinen piispa. Hänet vihki papiksi Detroitin arkkihiippakuntaan Edward Aloysius Mooney 27. lokakuuta 1945. Hänet nimitettiin Detroitin vihkipiispaksi sekä Timidanan titulaaripiispaksi 8. maaliskuuta 1968, ja piispaksi vihkiminen seurasi 1. toukokuuta. Pääkonsekraattorina toimi John Francis Dearden, jota avustivat Alexander Mieceslaus Zaleski ja Joseph Matthew Breitenbeck.
Schoenherr jäi eläkkeelle 7. maaliskuuta 1995.
Säviä
Säviä on kylä noin 10 km päässä Pielaveden keskustasta. Säviässä toimii Säviän alakoulu, jossa on luokat 1–6 ja esikoulu. Aiemmin kylällä toimi myös huoltoasema, mutta sen toiminta loppui 2000-luvun puolivälissä.
Vuoden 2012 kunnallisvaaleissa 823 säviäläisestä äänioikeutetusta kävi äänensä antamassa 64 prosenttia, ja heistä puolet äänesti keskustaa. Perussuomalaiset sai 16 prosenttia, vasemmistoliitto 15, kokoomus 9, sosiaalidemokraatit 8,5 ja kristillisdemokraatit 1 prosenttia.
Yliopistoromaani
Yliopistoromaani on yliopistomaailmaan sijoitettu yleensä koominen tai satiirinen romaani, jossa tarkastellaan akateemisen elämän piirteitä. Tämä kirjallisuuslaji kehittyi 1950-luvun anglosaksisessa maailmassa. Vuonna 1952 julkaistu Mary McCarthyn "The Groves of Academe" ("Akateemian lehdot") on ensimmäisiä lajille tyypillisiä julkaisuja.
Lajia edustavat mm. C. P. Snown "The Masters" (1951), Kingsley Amisin "Lucky Jim" (1954, "Onnellinen Jim") ja Malcolm Bradburyn "The History Man" (1975, "Historiamies").
Alexander Mieceslaus Zaleski
Alexander Mieceslaus Zaleski (24. kesäkuuta 1906 Laurel, New York – 16. toukokuuta 1975) oli yhdysvaltalainen roomalaiskatolinen piispa. Hänet vihittiin 12. heinäkuuta 1931 papiksi Detroitin hiippakuntaan (vuodesta 1937 arkkihiippakunta). Hänet nimitettiin Detroitin vihkipiispaksi sekä Lyrben titulaaripiispaksi 28. maaliskuuta 1950, ja piispaksi vihkiminen seurasi 23. toukokuuta. Pääkonsekraattorina toimi Edward Aloysius Mooney, jota avustivat Stephen Stanislaus Woznicki ja Allen James Babcock.
Zaleski sai 7. lokakuuta 1964 nimityksen Lansingin koadjuuttoripiispaksi, ja 1. joulukuuta 1965 hänestä tuli sen piispa. Hän osallistui Vatikaanin toiseen kirkolliskokoukseen. Hän kuoli 68-vuotiaana virassa.
Joseph Matthew Breitenbeck
Joseph Matthew Breitenbeck (3. elokuuta 1914 Detroit – 12. maaliskuuta 2005) oli yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 30. toukokuuta 1942 ja nimitettiin sen vihkipiispaksi sekä Tepeltan titulaaripiispaksi 18. lokakuuta 1965. Piispaksi vihkiminen seurasi 20. joulukuuta. Pääkonsekraattorina toimi John Francis Dearden, jota avustivat John Anthony Donovan ja Gerald Vincent McDevitt.
Breitenbeck sai 6. lokakuuta 1969 nimityksen Grand Rapidsin piispaksi, jonka virkaan hänet asetettiin 2. joulukuuta. Hän osallistui Vatikaanin toiseen kirkolliskokoukseen. Hän jäi eläkkeelle 24. kesäkuuta 1989.
HC Dukla Jihlava
HC Dukla Jihlava on tšekkiläinen jääkiekkoseura Jihlavan kaupungista. Seuran edustusjoukkue pelaa maan toiseksi korkeimmalla sarjatasolla 1. Národní Hokejová Ligassa. Seura on perustettu vuonna 1956 ja sillä on pitkä perinne maansa korkeimmissa sarjoissa. Seura on myös voittanut ennen Tšekkoslovakian Samettieroa 12 maansa mestaruutta, seitsemän hopeaa ja viisi pronssia. Tsekin korkeimmalla tasolla, maan pääsarjassa Extraligassa, joukkue on pelannut kolmeen otteeseen: kuusi liigan perustamista seuraavaa kautta 1993-1999, sekä kaudet 2004-2005 ja 2017-2018.
Kepler-11
Kepler-11 on G-tyypin pääsarjan tähti, joka sijaitsee Joutsenen tähdistössä. Sitä kiertämästä on havaittu kuusi eksoplaneettaa: Kepler-11b, Kepler-11c, Kepler-11d, Kepler-11e, Kepler-11f ja Kepler-11g, joista kaikki ovat Maata suurempia, mutta kiertävät tähteään lähempänä kuin Maa. Tähden planeettakunta kuuluu siis suurimpiin tunnettuihin planeettakuntiin. Kepler-11:n säde ja massa ovat suunnilleen samat kuin Auringolla, ja lämpötila vain hieman Auringon lämpötilaa alhaisempi.
Kepler-11 planeettoineen löydettiin NASAn Kepler-avaruusteleskoopilla käyttäen ylikulkumenetelmää. Tähden näennäinen kirkkaus on noin 13,7, joten sitä ei voida nähdä paljaalla silmällä.
Kepler-11:n planeettakunta vertailussa aurinkokunnan kanssa
Kanadan Grand Prix 2013
Kanadan Grand Prix 2013 (virallisesti Formula 1 Grand Prix du Canada 2013) oli Formula 1 -kauden 2013 seitsemäs osakilpailu, joka ajettiin 9. kesäkuuta Montrealissa sijaitsevalla Circuit Gilles Villeneuven osittaisella katuradalla Kanadassa.
Force Indialle kyseessä oli tallin 100:s Grand Prix.
Caterhamin kolmoskuljettaja Alexander Rossi ajoi perjantain ensimmäisissä vapaissa harjoituksissa Charles Picin tilalla.
Lauantain kolmannet vapaat harjoitukset ajettiin märällä radalla. Harjoitusten alku viivästyi puolella tunnilla kaidekorjausten vuoksi, koska aiemmin ennen harjoitusten alkua oheisluokkien Ferrari Challenge -luokan auto oli ulosajossaan vaurioittanut kaiteita.
Sateisen aika-ajon paalupaikalle ajoi Red Bullin Sebastian Vettel. Aika-ajojen suurin yllätys oli kolmanteen lähtöruutuun yltänyt Suomen Valtteri Bottas. Epäonnistujiin lukeutui Ferrarin Felipe Massa, joka ajoi ulos aika-ajojen toisessa osiossa.Kilpailun voittoon ajoi paalulta lähtenyt Sebastian Vettel, ennen Ferrarin Fernando Alonsoa ja Mercedeksen Lewis Hamiltonia. Lotuksen Kimi Räikkönen oli kilpailun yhdeksäs. Valtteri Bottas, joka lähti kolmannesta ruudusta joutui antautumaan monelle kuljettajalle ja putosi lopulta kilpailun 14:ksi. McLaren jäi ensimmäistä kertaa ilman pisteitä sitten 2009 Abu Dhabin GP:n.
Kilpailun jälkeen sattui vakava tilanne, kun yksi ratavirkailijoista Mark Robinson jäi kisan jälkeen radalla liikkuneen nostotraktorin renkaan alle. Traktori oli ollut siirtämässä pois radan varteen kisan loppupuolella jäänyttä Esteban Gutiérrezin Sauber-autoa. Hän kuoli sunnuntai-illan aikana saamiinsa vammoihin. Kyseinen kuolemantapaus oli ensimmäinen F1-kisaviikonloppua kohdannut kuolema sitten vuoden 2001 Australian GP:n, jolloin myös ratavirkailija menehtyi saatuaan osuman rata-aitojen ulkopuolelle sinkoutuneesta renkaasta.
Alpi Eagles
Alpi Eagles SpA oli italialainen lentoyhtiö. Yhtiön kotipaikkana toimi Sant´Angelo di Piove di Sacco. Yksityisomistuksessa oleva paikallislentoyhtiö lensi 15 kohteeseen Italiassa ja muualla Euroopassa. Yhtiön kotikenttä oli Marco Polon kansainvälinen lentoasema Venetsiassa. Yhtiö lopetti lennot vuoden 2008 alussa.
Alpi Eaglesin käytössä oli toiminnan lopettamisen aikaan seitsemän Fokker 100 -konetta.
Kohteet vuonna 2006:
Christian Marclay
Christian Ernest Marclay (s. 1955) on sveitsiläis-yhdysvaltalainen nykytaiteilija ja säveltäjä.
Musiikki ja nykytaide elävät Marclayn tuotannossa rinnakkain ja sekoittuvat. Hän aloitti toimintansa molemmilla aloilla 1970-luvun loppuvuosina opiskellessaan taidetta New Yorkissa ja Bostonissa. Häntä innoittivat punk-musiikki sekä toisaalta Joseph Beuysin, Dan Grahamin ja Vito Acconcin taide.
Marclay on ollut uranuurtaja äänilevyjen ja levysoitinten käytössä musiikki-instrumentteina ja äänikollaasien luomisessa niiden avulla. Toisaalta hän on tehnyt videotaidetta, performansseja, veistoksia, esineteoksia, installaatioita ja kollaaseja, joiden ainekset ja aiheet viittaavat usein musiikkiin ja ääniin. Veistoksellisina elementteinä teoksissa ovat toimineet muiden muassa vinyyli- ja CD-levyt, C-kasetit, magneettinauha, levynkannet, mikrofonit, kaiuttimet, puhelimet, erilaiset soittimet ja soitinkotelot. Sekä säveltäjänä että kuvataiteilijana Marclayn työtä leimaa DJ-mäinen "samplaava" ote: tapa tehdä teoksia löydetyistä aineksista ja valmiista palasista - olivatpa ne sitten esineitä, kuvia tai ääniä.
Marclayn tunnetuimpiin teoksiin kuuluu 24 tuntia pitkä videomontaasi "The Clock" (2010). Se on koostettu tuhansista elokuvakatkelmista, jotka tavalla tai toisella viittaavat kellonaikaan. Elokuvat edustavat eri aikakausia ja genrejä: joukossa on mykkäelokuvan klassikoita, Hollywood-hittejä ja suurelle yleisölle tuntemattomiksi jääneitä teoksia. Monissa otoksissa näkyy kello, ja ne on leikattu kellonajan mukaiseen järjestykseen niin, että elokuvassa käydään läpi koko vuorokausi. Kun Marclayn teos on esillä museossa, galleriassa tai tapahtumassa, se synkronoidaan paikalliseen aikaan. "The Clock" oli esillä Venetsian biennaalissa vuonna 2011, missä se palkittiin Kultainen leijona -palkinnolla.
"The Clockia" varhaisempi ja pienimuotoisempi teos "Puhelimet" ("Telephones", 1995) hyödyntää samanlaista montaasi-ideaa. Siinä elokuvakatkelmista mudostuu 7,5 minuutin mittainen kuvaus puhelinkeskustelusta. "Puhelimet"-teos kuuluu myös Nykytaiteen museo Kiasman kokoelmiin.
Marclay syntyi San Rafaelissa Kaliforniassa ja kasvoi Genevessä Sveitsissä. Hänen isänsä oli sveitsiläinen ja äitinsä amerikkalainen. Marclay on opiskellut taidetta Ecole Supérieure d'Art Visuelissa Genevessä (1975–1977), the Massachusetts College of Artissa Bostonissa (1977–1980, B.A.-tutkinto) ja Cooper Unionissa New Yorkissa (1978).
PRISM (ohjelma)
PRISM on Yhdysvaltain liittovaltion kansallisen turvallisuuden parantamiseksi suunnittelema ohjelma, jonka on Yhdysvaltain mukaan tarkoitus paljastaa terroristeja. Kyseessä on vakoiluun suunniteltu tietokoneohjelma, jota Yhdysvaltain kansallinen turvallisuusvirasto (NSA) on käyttänyt vuodesta 2007. PRISM -koodinimellä tunnetun ohjelman oikea nimi on US-984XN. NSA:lla on ohjelman kautta suora pääsy Microsoftin, Yahoon, Googlen, Facebookin, PalTalkin, AOL:n, Skypen, YouTuben ja Applen tietoihin. Näihin tietoihin luetaan muun muassa tunnistetiedot, näiden palveluiden kautta lähetetyt sähköiset viestit sekä niissä varastoidut asiakirjat ja valokuvat. Yhdysvaltain viranomaiset ovat sanoneet, että he pyrkivät välttämään Yhdysvaltain kansalaisten viestien tutkimista.
Ohjelma on yksi NSA:n eniten käyttämistä tietolähteistä. Esiteltäessä presidentille turvallisuustilannetta (engl. "President's Brief") PRISM on toiminut tietolähteenä 1 477 kertaa.
Ohjelman olemassaolo tuli jukiseksi 7. kesäkuuta 2013, kun NSA:n työntekijä Edward Snowden vuosi PRISM-ohjelmaa käsitelleitä asiakirjoja The Guardian ja The Washington Post -lehdille. Snowden astui julkisuuten kaksi päivää myöhemmin.
NSA:n työntekijän William Binneyn mukaan PRISM on vain tietolähde tietolähteiden joukossa. Hänen mukaan tietolikenneyhtiöt antoivat aikaisemmin NSA:lle pääsyn viestintäkaapeleihinsa, mutta amerikkalaisten tietoliikenneyhtiöiden tiloihin asennetut järjestelmät eivät onnistuneet keräämään kaikkea tietoa. Puuttuvia tietoja jouduttiin pyytämään palveluntarjoajilta, ja PRISM on Binneyn mukaan vain näiden puuttuvien tietojen hankkimista varten.
Ohjelmaan osallistuneet yhtiöt kiistävät väitteet. Yhdysvallat on myöntänyt ohjelman olemassaolon.
Pegasuksen kääpiösferoidigalaksi
Pegasuksen kääpiösferoidigalaksi on kääpiösferoidigalaksi Pegasuksen tähdistössä 2,7 miljoonan valovuoden päässä Maasta. Galaksi kuuluu Paikalliseen ryhmään ja on Andromedan galaksin satelliittigalaksi. Galaksin etäisyys Andromedasta on noin 960 000 valovuotta.
Galaksia ei pidä sekoittaa Pegasuksen kääpiögalaksiin.
John Anthony Donovan
John Anthony Donovan (5. elokuuta 1911 London, Kanada – 18. syyskuuta 1991) oli yhdysvaltalainen roomalaiskatolinen piispa. Hänet vihittiin papiksi 8. joulukuuta 1935 ja nimitettiin Detroitin arkkihiippakunnan vihkipiispaksi sekä Rhasuksen titulaaripiispaksi 6. syyskuuta 1954. Piispaksi vihkiminen seurasi 26. lokakuuta. Pääkonsekraattorina toimi Edward Aloysius Mooney, jota avustivat Allen James Babcock ja Alexander Mieceslaus Zaleski.
25. helmikuuta 1967 Donovan sai nimityksen Toledon piispaksi Ohioon. Hän erosi tehtävistään 29. heinäkuuta 1980. Hän osallistui Vatikaanin toiseen kirkolliskokoukseen.
Allen James Babcock
Allen James Babcock (17. kesäkuuta 1898 Bad Axe, Michigan – 27. kesäkuuta 1969) on yhdysvaltalainen roomalaiskatolinen piispa. Hänet vihittiin 7. maaliskuuta 1925 papiksi Detroitin hiippakuntaan (vuodesta 1937 arkkihiippakunta). Babcock sai 15. helmikuuta 1947 nimitykset Detroitin vihkipiispaksi sekä Irenopolis in Cilician titulaaripiispaksi, ja piispaksi vihkiminen seurasi 25. maaliskuuta. Pääkonsekraattorina toimi Edward Aloysius Mooney, jota avustivat William Francis Murphy ja Stephen Stanislaus Woznicki.
Babcock nimitettiin 23. maaliskuuta 1954 Grand Rapidsin piispaksi, jona hän toimi, kunnes kuoli 71-vuotiaana virassa. Hän osallistui Vatikaanin toiseen kirkolliskokoukseen.
William Francis Murphy (Saginawin piispa)
William Francis Murphy (11. toukokuuta 1885 Kalamazoo – 7. helmikuuta 1950) oli Michiganin osavaltiossa toiminut yhdysvaltalainen roomalaiskatolinen piispa. Hänet vihittiin papiksi Detroitin hiippakuntaan 13. kesäkuuta 1908 ja nimitettiin Saginawin hiippakunnan johtoon 17. maaliskuuta 1938. Piispaksi vihkiminen seurasi 17. toukokuuta. Pääkonsekraattorina toimi Edward Aloysius Mooney, jota avustivat John Aloysius Duffy ja Joseph Casimir Plagens.
Murphy kuoli 64-vuotiaana virassa.
William Francis Murphy
William Francis Murphy on ollut seuraavien henkilöiden nimenä:
Stephen Stanislaus Woznicki
Stephen Stanislaus Woznicki (17. elokuuta 1894 Miners Mills, Pennsylvania – 10. joulukuuta 1968) oli yhdysvaltalainen roomalaiskatolinen piispa. Hänet vihittiin papiksi Detroitin hiippakuntaan 22. joulukuuta 1917. Vuonna 1937 Detroitista tuli arkkihiippakunta, ja Woznicki nimitettiin sen vihkipiispaksi ja Peltaen titulaaripiispaksi 13. joulukuuta 1937. Piispaksi vihkiminen seurasi 25. tammikuuta 1938. Pääkonsekraattorina toimi Edward Aloysius Mooney, jota avustivat Joseph Casimir Plagens ja William Joseph Hafey.
Woznicki sai 28. maaliskuuta 1950 nimityksen Saginawin piispaksi. Hän erosi tehtävistään 28. lokakuuta 1968, mutta sai samalla vielä nimityksen Thiavan titulaaripiispaksi. Hän osallistui Vatikaanin toiseen kirkolliskokoukseen.
Äänimeisseli
Äänimeisseli ("sonic screwdriver") on kuvitteellinen monitoimityökalu brittiläisessä science fiction -sarjassa "Doctor Who". Sarjan päähahmolla, Tohtorilla on äänimeisseli, jolla voi esimerkiksi avata kaikkia lukkoja lukuun ottamatta umpilukossa olevia lukkoja ja puuovien lukkoja, etäohjata elektronisia laitteita ja suorittaa lääketieteellisiä skannauksia. Äänimeisseli nähtiin ensimmäisen kerran "Doctor Whossa" vuonna 1968.
Dundeen yliopiston tutkijat ovat kehittäneet laitteen, jota he ovat verranneet "Doctor Who" -sarjassa esiintyvään äänimeisseliin. Sillä on kyetty nostamaan ja pyörittämään vesisylinterissä olevaa kumista levyä ultraääniaaltojen avulla. Laitteeseen liittyvän tutkimuksen avulla pyritään kehittämään muun muassa uusia leikkaustekniikoita.
Henry Edmund Donnelly
Henry Edmund Donnelly (28. elokuuta 1904 Hudson – 4. marraskuuta 1967) oli Michiganin osavaltiossa toiminut yhdysvaltalainen roomalaiskatolinen piispa. Hänet vihittiin papiksi Detroitin hiippakuntaan 17. elokuuta 1930. Detroitista tuli arkkihiippakunta vuonna 1937, ja Donelly sai nimityksen sen vihkipiispaksi sekä Tymbriaksen titulaaripiispaksi 6. syyskuuta 1954. Piispaksi vihkiminen seurasi 26. lokakuuta. Pääkonsekraattorina toimi Edward Aloysius Mooney, jota avustivat Allen James Babcock ja Alexander Mieceslaus Zaleski.
Donnelly osallistui Vatikaanin toiseen kirkolliskokoukseen. Hän kuoli 63-vuotiaana virassa.
Joseph Crescent McKinney
Joseph Crescent McKinney (10. syyskuuta 1928 Grand Rapids – 9. kesäkuuta 2010) oli Michiganin osavaltiossa toiminut yhdysvaltalainen roomalaiskatolinen piispa. Hänet vihki papiksi Grand Rapidsin hiippakuntaan Pietro Fumasoni Biondi 20. joulukuuta 1953. Hänet nimitettiin Grand Rapidsin vihkipiispaksi sekä Leontiumin titulaaripiispaksi 24. heinäkuuta 1968, ja piispaksi vihkiminen seurasi 26. syyskuuta. Pääkonsekraattorina toimi John Francis Dearden, jota avustivat Allen James Babcock ja Charles Alexander K. Salatka.
McKinney erosi tehtävistään vihkipiispana 3. lokakuuta 2001.
Charles Alexander K. Salatka
Charles Alexander K. Salatka (26. helmikuuta 1918 Grand Rapids, Michigan – 17. maaliskuuta 2003) oli yhdysvaltalainen roomalaiskatolinen arkkipiispa. Hänet vihittiin papiksi Grand Rapidsin hiippakuntaan 24. helmikuuta 1945 ja nimitettiin sen vihkipiispaksi sekä Carianan titulaaripiispaksi 11. joulukuuta 1961. Piispaksi vihkiminen seurasi 6. maaliskuuta 1962. Pääkonsekraattorina toimi Egidio Vagnozzi, jota avustivat Allen James Babcock ja Thomas Lawrence Noa.
Salatka sai 5. tammikuuta 1968 nimityksen Marquetten piispaksi, jonka virkaan hänet asetettiin 25. maaliskuuta. Hän sai 27. syyskuuta 1977 uuden nimityksen Oklahoma Cityn arkkipiispaksi, ja tähän virkaan hänet asetettiin 15. joulukuuta. Hän jäi eläkkeelle 24. marraskuuta 1992.
Salatka osallistui Vatikaanin toiseen kirkolliskokoukseen.
Thomas Lawrence Noa
Thomas Lawrence Noa (18. joulukuuta 1892 Iron Mountain, Michigan – 13. maaliskuuta 1977) oli yhdysvaltalainen roomalaiskatolinen piispa. Hänet vihittiin papiksi 23. joulukuuta 1916 ja nimitettiin Sioux Cityn hiippakunnan koadjuuttoripiispaksi sekä Salonan titulaaripiispaksi 22. helmikuuta 1946. Piispaksi vihkiminen seurasi 19. maaliskuuta. Pääkonsekraattorina toimi Edward Aloysius Mooney, jota avustivat Charles Daniel White ja Joseph Henry Albers.
Noa sai 20. elokuuta 1947 nimityksen Marquetten piispaksi, jona hän toimi, kunnes jäi eläkkeelle 5. tammikuuta 1968. Eläkkeellejäämispäivänään hän sai vielä nimityksen Talaptulan titulaaripiispaksi, mutta hän erosi titulaarihiippakunnan johdosta 31. joulukuuta 1970. Hän osallistui Vatikaanin toiseen kirkolliskokoukseen.
George John Rehring
George John Rehring (10. kesäkuuta 1890 Cincinnati – 29. helmikuuta 1976) oli yhdysvaltalainen roomalaiskatolinen piispa. Hänet vihittiin papiksi Cincinnatin arkkihiippakuntaan 28. maaliskuuta 1914 ja nimitettiin sen vihkipiispaksi sekä Lundan titulaaripiispaksi 6. elokuuta 1937. Piispaksi vihkiminen seurasi 7. lokakuuta. Pääkonsekraattorina toimi John Timothy McNicholas, jota avustivat Joseph Henry Albers ja Urban John Vehr.
Rehring sai 18. heinäkuuta 1950 nimityksen Toledon piispaksi, jona hän toimi, kunnes jäi eläkkeelle 25. helmikuuta 1967. Eläkkeellejäämispäivänään hänet nimitettiin Tunnunan titulaaripiispaksi. Hän kuitenkin erosi myös titulaarihiippakunnan johdosta 31. joulukuuta 1970. Hän osallistui Vatikaanin toiseen kirkolliskokoukseen.
Clarence George Issenmann
Clarence George Issenmann (30. toukokuuta 1907 Hamilton, Ohio – 27. heinäkuuta 1982) oli yhdysvaltalainen roomalaiskatolinen piispa. Hänet vihittiin papiksi Cincinnatin arkkihiippakuntaan 29. kesäkuuta 1932 ja nimitettiin Clevelandin hiippakunnan vihkipiispaksi sekä Phytean titulaaripiispaksi 24. maaliskuuta 1954. Piispaksi vihkiminen seurasi 25. toukokuuta. Pääkonsekraattorina toimi Karl Joseph Alter, jota avustivat Urban John Vehr ja George John Rehring.
Issenmann sai 5. joulukuuta 1957 nimityksen Columbuksen piispaksi ja 7. lokakuuta 1964 Clevelandin koadjuuttoripiispaksi sekä Filacan titulaaripiispaksi. Hänet asetettiin koadjuuttoripiispaksi 2. helmikuuta 1965, ja hänestä tuli Clevelandin piispa 22. syyskuuta 1966. Hän erosi hiippakunnan johdosta 5. kesäkuuta 1974. Hän osallistui Vatikaanin toiseen kirkolliskokoukseen.
Leedsichthys
Leedsichthys oli esihistoriallinen luukala, joka eli jurakaudella noin 160 miljoonaa vuotta sitten. Se oli ainakin suurin tunnettu luukala ja ehkä myös suurin koskaan elänyt kala.
Arviot "Leedsichthyksen" koosta vaihtelevat. Suurin osa tutkijoista on yhtä mieltä, että se oli yleensä 9–10 metriä pitkä, mutta suurimpien yksilöiden arvellaan olleen 16 metriä pitkiä. Joidenkin arvioiden mukaan se olisi ollut jopa 27-metrinen.
"Leedsichthys" oli jättimäisestä koostaan huolimatta täysin harmiton. Sen ravintoa oli plankton, jota se siivilöi merestä verkkomaisilla kiduksilla nykyisten valashaiden ja hetulavalaiden tapaan. Se siis ui lähellä pintaa ja ahmi kerralla jättimäisiä määriä vettä suuhunsa. Joka kerralla se sai suuhunsa jopa tonneja planktonia, meduusoja, katkarapuja sekä pikkukaloja. Se siivilöi eliöt vedestä kurkussa ollevalla siivilälevyllä. Levyn siivilät koostuivat kymmenistä tuhansista erikoistuneista hampaista. Kun se purskutti veden ulos, katkaravut ja muut pikkueläimet jäivät sen verkkomaisiin kiduksiin.
Eräissä fossiilissa näkyy puremajälkiä, joista päätellen suuret merimatelijat, kuten merikrokotiilit ja pliosaurukset saalistivat "Leedsichthystä". Koostaan huolimatta "Leedsichthys" oli varsin haavoittuvainen, mutta se saattoi selvitä hengissä pitkään haavoittuneenakin.
Ensimmäiset tunnetut fossiilit "Leedsichthysistä" löysi maanviljelijä ja harrastajapaleontologi Alfred Leeds vuonna 1889 Britanniassa, läheltä Oxfordia. Kesti kuitenkin toista sataa vuotta, ennen kuin useasta paikasta tehdyt fossiililöydöt osattiin yhdistää toisiinsa ja ratkaiseva löytö tehtiin. "Leedsichthysin" tukiranka oli pääasiassa rustoa, eikä se kivety kovin helposti. Eri puolilla maailmaa tehdyt "Leedsichtyksen" fossiililöydöt olivat myös yleensä heikkolaatuisia.
Lajinimensä "problematicus" se sai, koska sen tunnistamisessa ja hahmottamisessa oli todellakin hankaluuksia.
Ratkaiseva löytö tehtiin muutamia vuosia sitten Iso-Britanniasta, ensin löytyi luu, joka paljastui kokonaiseksi jättiläiskalan fossiiliksi. Sen jälkeen se voitiin tunnistaa ja mitoittaa lopullisesti.
"Leedsichthys" osoittaa, että myös kalat kasvoivat jättimäisiksi kuten dinosaurukset.
"Leedsichthyksen" jäänteitä on löydetty Britannian lisäksi muun muassa Saksasta, Meksikosta ja Atacaman autiomaasta Chilestä.
James Anthony Griffin
James Anthony Griffin (s. 13. kesäkuuta 1934 Fairview Park) on yhdysvaltalainen roomalaiskatolinen piispa. Hänet vihki papiksi Clevelandin hiippakuntaan John Joseph Krol 28. toukokuuta 1960. Hänet nimitettiin Clevelandin vihkipiispaksi sekä Hólarin titulaaripiispaksi 30. kesäkuuta 1979, ja piispaksi vihkiminen seurasi 1. elokuuta. Pääkonsekraattorina toimi James Aloysius Hickey, jota avustivat Clarence George Issenmann ja Joseph Abel Francis.
4. helmikuuta 1983 Griffin sai nimityksen Columbuksen piispaksi, jonka virkaan hänet asetettiin 25. huhtikuuta. Hän erosi tehtävistään 14. lokakuuta 2004.
John Anthony King Mussio
John Anthony King Mussio (13. kesäkuuta 1902 Cincinnati, Ohio – 15. huhtikuuta 1978) oli yhdysvaltalainen roomalaiskatolinen piispa. Hänet vihki papiksi Cincinnatin arkkihiippakuntaan John Timothy McNicholas 15. elokuuta 1935. Hänet nimitettiin Steubenvillen hiippakunnan johtoon 10. maaliskuuta 1945, ja piispaksi vihkiminen seurasi 1. toukokuuta. Pääkonsekraattorina toimi McNicholas, jota avustivat Michael Joseph Ready ja George John Rehring.
Mussio osallistui Vatikaanin toiseen kirkolliskokoukseen. Hän jäi eläkkeelle 27. syyskuuta 1977.
Michael Joseph Ready
Michael Joseph Ready (9. huhtikuuta 1893 New Haven, Connecticut – 2. toukokuuta 1957) oli Ohion osavaltiossa toiminut yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 14. syyskuuta 1918 ja nimitettiin Columbuksen hiippakunnan johtoon 11. marraskuuta 1944. Piispaksi vihkiminen seurasi 14. joulukuuta. Pääkonsekraattorina toimi Amleto Giovanni Cicognani, jota avustivat John Timothy McNicholas ja Edward Francis Hoban. Ready asetettiin virkaansa 4. tammikuuta 1945. Hän kuoli 64-vuotiaana virassa.
William Francis Murphy (Rockville Centren piispa)
William Francis Murphy (s. 14. toukokuuta 1940 Boston, Massachusetts) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Francis Frederick Reh 16. joulukuuta 1964. Hänet nimitettiin Bostonin vihkipiispaksi sekä Saia Maiorin titulaaripiispaksi 21. marraskuuta 1995, ja piispaksi vihkiminen seurasi 27. joulukuuta. Pääkonsekraattorina toimi Bernard Francis Law, jota avustivat William Wakefield Baum ja Alfred Clifton Hughes.
Murphy sai 26. kesäkuuta 2001 nimityksen Rockville Centren piispaksi New Yorkin osavaltioon, ja hänet asetettiin tähän virkaan 5. syyskuuta.
Nomos-Bank
Nomos-Bank eli Nomos-pankki () on yksi Venäjän suurimmista pankkikonserneista. Vuonna 2012 se oli oman ilmoituksensa mukaan talletuksilla mitattuna Venäjän 6. suurin pankkiryhmä tai 2. suurin yksityisesti omistettu yleispankkitoimintaa tarjoava pankkiryhmä. Valtiollisen uutistoimisto Ria Novostin pankkikatsauksen mukaan Nomos-pankki oli talletustensa perusteella Venäjän 11. suurin pankki vuoden 2013 alussa. Tässä luettelossa saman pankkiryhmän eri pankit on lueteltu erikseen (esimerkiksi VTB ja saman konsernin VTB24-pankki). Nomos-pankkikonserni lukeutuu Venäjän suurimpiin pörssinoteerattuihin yrityksiin; Forbes listasi sen suuryritysten kevään 2013 listaan Venäjän 26. suurimmaksi ja koko maailman 1475. suurimmaksi julkisesti noteeratuksi yritykseksi.
Yritys on kasvanut viime vuosien aikana. Pankilla oli vuoden 2012 lopussa yhteensä 297 alueellista haaraosastoa, joista yli 40 % sijaitsi venäläisittäin vauraalla Tjumenin alueella ja Hanti-Mansiassa.
Nomos-pankin osake on noteerattu sekä Moskovan (MICEX-RTS) että Lontoon pörssissä. Pankin pääomistaja on Gruppa IST noin 50 prosentin osuudella (50,1% vuoden 2012 lopussa, huhtikuussa 2013 osuus 48,75%).
Francis Frederick Reh
Francis Frederick Reh (9. tammikuuta 1911 New York – 14. marraskuuta 1994) oli yhdysvaltalainen roomalaiskatolinen piispa. Hänet vihittiin papiksi New Yorkin arkkihiippakuntaan 8. joulukuuta 1935 ja nimitettiin Charlestonin piispaksi Etelä-Carolinaan 4. kesäkuuta 1962. Rehin konsekroi 29. kesäkuuta Francis Joseph Spellman, jota avustivat John Joseph Maguire ja John Michael Fearns. Reh asetettiin virkaansa 18. heinäkuuta.
5. syyskuuta 1964 Reh sai nimityksen Pontifical North American Collegen rehtoriksi ja Macriana in Mauretanian titulaaripiispaksi. 11. joulukuuta 1968 hänet nimitettiin Saginawin piispaksi Michiganiin. Hän erosi tehtävistään 29. huhtikuuta 1980. Hän osallistui Vatikaanin toiseen kirkolliskokoukseen.
Walter James Edyvean
Walter James Edyvean (s. 18. lokakuuta 1938 Medford, Massachusetts) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Francis Frederick Reh 16. joulukuuta 1964. Hänet nimitettiin Bostonin vihkipiispaksi sekä Aeliaen titulaaripiispaksi 29. kesäkuuta 2001, ja piispaksi vihkiminen seurasi 14. syyskuuta. Pääkonsekraattorina toimi Bernard Francis Law, jota avustivat Lawrence Joseph Riley ja William Francis Murphy.
Gliese 876 b
Gliese 876 b on eksoplaneetta ja todennäköinen kaasujättiläinen, joka löydettiin 23. kesäkuuta 1998. Planeetta kiertää M-tyypin pääsarjan tähteä, punaista kääpiötä Gliese 876:ä, noin 15 valovuoden päässä Maasta. Planeetta oli ensimmäinen löydetty punaista kääpiötä kiertävä planeetta, ja sen löysivät samoihin aikoihin itsenäisesti sekä California Institute of Technologyn että Geneven yliopiston tutkijaryhmät. Kumpikin ryhmä hyödynsi planeetan aiheuttamaa säteittäisliikettä.
Nykyään Gliese 876:ta tiedetään kiertävän ainakin neljä planeettaa, joista Gliese 876 b on järjestyksessä kolmas. Gliese 876 b vaikuttaisi olevan harvinaisessa Laplacen resonanssissa Gliese 876 c:n ja Gliese 876 e:n kanssa samaan tapaan kuin Jupiterin kuut Io, Europa ja Ganymedes. Toisin sanoen planeetta e kiertää emotähtensä kerran samassa ajassa kuin planeetta b kahdesti ja planeetta c neljästi.
Francis John Mugavero
Francis John Mugavero (8. kesäkuuta 1914 Brooklyn – 12. heinäkuuta 1991 East Hampton) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 18. toukokuuta 1940 ja nimitettiin saman hiippakunnan johtoon 15. heinäkuuta 1968. Piispaksi vihkiminen seurasi 12. syyskuuta. Pääkonsekraattorina toimi Luigi Raimondi, jota avustivat Terence James Cooke ja John Joseph Boardman.
Mugavero jäi eläkkeelle 20. helmikuuta 1990.
Mugavero oli liberaalin maineessa, mutta pysyi myös uskollisena Vatikaanille. Hänen taustansa oli hyväntekeväisyystyössä, ja hän johti Catholic Charitiesin toimistoa Brooklynissa ennen piispaksi nimittämistään. Hän kuoli 77-vuotiaana sydänkohtaukseen ollessaan lomailemassa Long Islandin East Hamptonissa.
Paul Robert Sanchez
Paul Robert Sanchez (s. 26. marraskuuta 1946 Brooklyn) on yhdysvaltalainen roomalaiskatolinen piispa. Hänet vihki papiksi Brooklynin hiippakuntaan James Aloysius Hickey 17. joulukuuta 1971. Hänet nimitettiin Brooklynin vihkipiispaksi sekä Coelianan titulaaripiispaksi 2. toukokuuta 2012, ja piispaksi vihkiminen seurasi 11. heinäkuuta. Pääkonsekraattorina toimi Nicholas Anthony DiMarzio, jota avustivat Frank Joseph Caggiano ja Octavio Cisneros.
Sanchez valmistui St. Bonaventuren yliopistosta ("Bachelor of Arts"), Notre Damen yliopistosta ("Master of Arts") ja Paavillisesta gregoriaanisesta yliopistosta ("Licentiate of Sacred Theology"). Hän puhuu englantia ja espanjaa.
Raymond Francis Chappetto
Raymond Francis Chappetto (s. 20. elokuuta 1945 Astoria, Queens) on yhdysvaltalainen roomalaiskatolinen piispa. Hänet vihki papiksi Brooklynin hiippakuntaan 29. toukokuuta 1971 Francis John Mugavero. Hänet nimitettiin Brooklynin vihkipiispaksi sekä Citiumin titulaaripiispaksi 2. toukokuuta 2012, ja piispaksi vihkiminen seurasi 11. heinäkuuta. Pääkonsekraattorina toimi Nicholas Anthony DiMarzio, jota avustivat Frank Joseph Caggiano ja Octavio Cisneros.
Chappetto valmistui Albanyn Our Lady of Angels Seminarysta ("Master of Divinity") ja St. Johnin yliopistosta ("Master of Arts").
Octavio Cisneros
Octavio Cisneros (s. 19. heinäkuuta 1945) on kuubalaissyntyinen yhdysvaltalainen roomalaiskatolinen piispa. Hänet vihki papiksi Brooklynin hiippakuntaan Francis John Mugavero 29. toukokuuta 1971. Hänet nimitettiin 6. kesäkuuta 2006 Brooklynin vihkipiispaksi sekä Eanach Dúinin titulaaripiispaksi, ja piispaksi vihkiminen seurasi 22. elokuuta. Pääkonsekraattorina toimi Nicholas Anthony DiMarzio, jota avustivat Thomas Vose Daily ja Ignatius Anthony Catanello.
Cisneros syntyi Las Villasin maakunnassa kolmantena Roberto Cisnerosin ja Olga Lezcanon neljästä lapsesta. Pian hänen syntymänsä jälkeen perhe muutti Havannaan. Cisneros pääsi lokakuussa 1961 Yhdysvaltoihin poliittisena pakolaisena. Tämä oli osa Operaatio Peter Pania, jonka myötä tuotiin Kuubasta 14 000 alaikäistä Yhdysvaltoihin ilman vanhempiaan.
John Joseph Boardman
John Joseph Boardman (7. marraskuuta 1894 Brooklyn – 17. heinäkuuta 1978) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 21. toukokuuta 1921 ja nimitettiin sen vihkipiispaksi sekä Gunelan titulaaripiispaksi 28. maaliskuuta 1952. Piispaksi vihkiminen seurasi 11. kesäkuuta. Pääkonsekraattorina toimi Thomas Edmund Molloy, jota avustivat Raymond Augustine Kearney ja Thomas John McDonnell.
Boardman osallistui Vatikaanin toiseen kirkolliskokoukseen. Hän jäi eläkkeelle lokakuussa 1977.
Näyteikkuna
Näyteikkuna on kaupan ikkuna, johon myytäviä tavaroita asetetaan näytteille. Näyteikkunan avulla asiakkaita houkutellaan ostoksille liikkeeseen. Vitriini-sana on joissakin kielissä laajentunut tarkoittamaan myös näyteikkunaa, joten näyteikkunan voidaan ajatella olevan suuri vitriini.
Ensimmäiset näyteikkunat tehtiin 1700-luvun puolivälissä Pariisin Rue de Richielieu- ja Rue du Faubourg-Saint-Honoré -kaduille muotiliikkeisiin, joista tunnetuin oli Rose Bertinin salonki "Au Grand Mogol". Muotiliikkeiden ikkunoista muodostui eräänlaisia näyttämöitä, joissa tuotteita mainostettiin. Niihin asetettiin luonnollista kokoa olevia nukkeja, jotka oli puettu uusimman muodin mukaisesti. Nuket valmistettiin vahasta, puusta tai posliinista.
Suomessa ensimmäiset suurikokoiset näyteikkunat tulivat G. F. Stockmannin liikkeeseen Helsingin Senaatintorin laidalle, Kiseleffin taloon vuonna 1880. Näyteikkunoihin tarvittiin suurikokoiset ikkunalasit. 1800-luvulla kehitettiin menetelmä, jolla voitiin tuottaa suuria lasipintoja. Toisaalta lasi-ikkuna oli monissa maissa ankaran verotuksen kohde. Helsingin Keskuskadun ja Aleksanterinkadun kulmassa oli toisen maailmansodan jälkeen Suomen suurimmat näyteikkunat. Niissä lasin leveys on yli 6 metriä, kun Suomessa suurin saatavilla oleva lasikoko on vain 600 × 312 cm. Tällainen ikkuna uusittiin leikkaamalla paksu lasi kaarevaksi, nostamalla painava lasi paikoilleen, täydentämällä lasia pienillä lisäpaloilla ja liimaamalla ne yhteen kirkkaalla liimalla.